**Descarcat de pe** [**www.Ilovemd.ucoz.com**](http://www.Ilovemd.ucoz.com)

**Stiati-ca**

* Cele mai impunătoare [**balene cu cocoaşă**](http://ro.wikipedia.org/wiki/Balen%C4%83_cu_cocoa%C8%99%C4%83) ating lungimea de 17–18 m, iar greutatea lor maximă este de 48 t. Dintre toate balenele brăzdate, cele cu cocoaşă dispun de cel mai gros strat de [grăsime](http://ro.wikipedia.org/wiki/Gr%C4%83sime) raportat la dimensiunile corpului, care e totuşi mai subţire decât la [balena albastră](http://ro.wikipedia.org/wiki/Balena_albastr%C4%83).
* [Relaţiile diplomatice dintre România şi Bulgaria](http://ro.wikipedia.org/wiki/Rela%C8%9Biile_Rom%C3%A2niei_cu_Bulgaria) au fost stabilite încă din [1879](http://ro.wikipedia.org/wiki/1879), dar la nivel de Birou al reprezentantului diplomatic.
* Denumirea [pachebotului](http://ro.wikipedia.org/wiki/Pachebot) provine din [franţuzescul](http://ro.wikipedia.org/wiki/Limba_francez%C4%83) *paquebot*, care la rândul său este derivat din [limba engleză](http://ro.wikipedia.org/wiki/Limba_englez%C4%83), de la un tip de navă ce poartă numele de *packet boat* sau *packet ship*, cu sensul de „navă poştală”.
* [*Seriile 300 - 399*](http://ro.wikipedia.org/wiki/Seriile_300_-_399) este un termen tehnic referitor la anumite [aeronave](http://ro.wikipedia.org/wiki/Aeronav%C4%83) IAR — [elicoptere](http://ro.wikipedia.org/wiki/Elicopter) — produse de [Industria Aeronautică Română](http://ro.wikipedia.org/wiki/Industria_Aeronautic%C4%83_Rom%C3%A2n%C4%83).
* Numele [dolarului](http://ro.wikipedia.org/wiki/Dolar) provine de la cel al [talerului](http://ro.wikipedia.org/wiki/Taler), moneda [Sfântului Imperiu Roman](http://ro.wikipedia.org/wiki/Sf%C3%A2ntul_Imperiu_Roman) bătută la Joachims**thal** (Valea lui Joachim) în [Boemia](http://ro.wikipedia.org/wiki/Boemia), azi *Jáchymov*, [Republica Cehă](http://ro.wikipedia.org/wiki/Republica_Ceh%C4%83).
* [Alfabetul latin](http://ro.wikipedia.org/wiki/Alfabetul_latin) a fost introdus în [Turcia](http://ro.wikipedia.org/wiki/Turcia) acum peste 80 de ani, în august [1928](http://ro.wikipedia.org/wiki/1928).
* [Motoreta Mobra 50](http://ro.wikipedia.org/wiki/Mobra), fabricată începând cu anul [1971](http://ro.wikipedia.org/wiki/1971), avea motorul produs de întreprinderea METROM [Braşov](http://ro.wikipedia.org/wiki/Bra%C8%99ov), iar asamblarea motoretei se făcea la fabrica din [Zărneşti](http://ro.wikipedia.org/wiki/Z%C4%83rne%C8%99ti).
* Cea mai veche încercare [dramaturgică](http://ro.wikipedia.org/wiki/Teatru) cunoscută până astăzi scrisă în [limba română](http://ro.wikipedia.org/wiki/Limba_rom%C3%A2n%C4%83) este [**Occisio Gregorii in Moldavia Vodae tragice expressa**](http://ro.wikipedia.org/wiki/Occisio_Gregorii_in_Moldavia_Vodae_tragice_expressa) (*Uciderea lui Grigore Vodă în Moldova exprimată sub formă de tragedie*). Piesa are ca personaj central pe [Grigore al III-lea Ghica](http://ro.wikipedia.org/wiki/Grigore_al_III-lea_Ghica) (foto), [domn al Moldovei](http://ro.wikipedia.org/wiki/Lista_domnilor_Moldovei) şi al [Ţării Româneşti](http://ro.wikipedia.org/wiki/Lista_domnilor_%C8%9A%C4%83rii_Rom%C3%A2ne%C8%99ti).
* [**Arborele de cauciuc**](http://ro.wikipedia.org/wiki/Arborele_de_cauciuc) numit *ca-hu-chu* (copacul plângător), era folosit, după spusele [portughezilor](http://ro.wikipedia.org/wiki/Portugalia) din [secolul al XV-lea](http://ro.wikipedia.org/wiki/Secolul_al_XV-lea), de către băştinaşi pentru confecţionarea de îmbrăcăminte impermeabilă.
* [**Mircea cel Bătrân**](http://ro.wikipedia.org/wiki/Mircea_cel_B%C4%83tr%C3%A2n) (foto) ([1355](http://ro.wikipedia.org/wiki/1355) – [1418](http://ro.wikipedia.org/wiki/1418)), a fost primul domnitor valah care a reuşit o victorie a [Tării Româneşti](http://ro.wikipedia.org/wiki/%C8%9Aara_Rom%C3%A2neasc%C4%83) împotriva [Imperiul Otoman](http://ro.wikipedia.org/wiki/Imperiul_Otoman), la [Rovine](http://ro.wikipedia.org/wiki/Rovine), în anul [1395](http://ro.wikipedia.org/wiki/1395).
* [**Hatshepsut**](http://ro.wikipedia.org/wiki/Hatshepsut) **a fost singura femeie faraon care a domnit în Egiptul antic.**
* [**Fulgerul**](http://ro.wikipedia.org/wiki/Fulgerul) loveşte pământul de aproximativ 6000 de ori pe [minut](http://ro.wikipedia.org/wiki/Minut)?
* Cuvântul **hanorac** (piesă de vestimentaţie) provine din limba inuită, o limbă vorbită prin [Alaska](http://ro.wikipedia.org/wiki/Alaska), [Groenlanda](http://ro.wikipedia.org/wiki/Groenlanda), nordul [Canadei](http://ro.wikipedia.org/wiki/Canada). Din aceeaşi limbă provin şi cuvintele *caiac* (o barcă uşoară), *iglu* (adăpost construit din blocuri de zăpadă sau gheaţă) şi *tobogan* (un fel de sanie folosită în zonele arctice).
* [**Soluţia Schwarzschild**](http://ro.wikipedia.org/wiki/Solu%C8%9Bia_Schwarzschild) este o soluţie statică, sferic simetrică a [ecuaţiilor](http://ro.wikipedia.org/wiki/Ecua%C8%9Bia_lui_Einstein) [Einstein](http://ro.wikipedia.org/wiki/Albert_Einstein), ce prezintă câmpul [gravitaţional](http://ro.wikipedia.org/wiki/Gravita%C8%9Bie) al unei [găuri negre](http://ro.wikipedia.org/wiki/Gaur%C4%83_neagr%C4%83) sau al unui corp ([asteroid](http://ro.wikipedia.org/wiki/Asteroid), [planetă](http://ro.wikipedia.org/wiki/Planet%C4%83), [stea](http://ro.wikipedia.org/wiki/Stea), [galaxie](http://ro.wikipedia.org/wiki/Galaxie)) fără rotaţie?
* Numele speciei [***camelopardalis***](http://ro.wikipedia.org/wiki/Giraf%C4%83) (*foto*) derivă din cuvântul [grecesc](http://ro.wikipedia.org/wiki/Greac%C4%83) *kamēlopardalis* care descrie girafa ca având un gât lung ca o [cămilă](http://ro.wikipedia.org/wiki/C%C4%83mil%C4%83) şi pete ca un [leopard](http://ro.wikipedia.org/wiki/Leopard).
* „**Noua Barcelona**” este denumirea unui oraş spaniol care ar fi trebuit să fie construit în [Banat](http://ro.wikipedia.org/wiki/Banat) pentru coloniştii spanioli, lângă [Becicherecu Mare](http://ro.wikipedia.org/wiki/Becicherecu_Mare) (azi Zrenjanin, Serbia). Construcţia oraşului a fost întreruptă din cauza războiul cu turcii şi a bolilor care au decimat primii colonişti spanioli ce fuseseră colonizaţi aici între [1735](http://ro.wikipedia.org/wiki/1735)-[1738](http://ro.wikipedia.org/wiki/1738).
* [**Nikola Tesla**](http://ro.wikipedia.org/wiki/Nikola_Tesla) a descoperit [curentul alternativ](http://ro.wikipedia.org/wiki/Curent_electric) şi transmiterea energiei electrice fără fir.
* [**Braga**](http://ro.wikipedia.org/wiki/Brag%C4%83) este varianta românească a unei băuturi orientale care s-a răspândit în ţările cu influenţă [otomană](http://ro.wikipedia.org/wiki/Imperiul_Otoman).
* Ziarul [***Zimbrulu şi Vulturulu***](http://ro.wikipedia.org/wiki/Zimbrulu_%C8%99i_Vulturulu) a fost un ziar apărut în Moldova în secolul XIX. O copie a acestuia a ajuns să fie cel mai scump ziar din lume.
* [**Cuişoarele**](http://ro.wikipedia.org/wiki/Cui%C8%99oare) îşi au originea în [Indonezia](http://ro.wikipedia.org/wiki/Indonezia), ţară care produce peste 70% din producţia mondială.
* [**Palatul Telefoanelor din Bucureşti**](http://ro.wikipedia.org/wiki/Palatul_Telefoanelor_din_Bucure%C8%99ti) a fost construit între 1929-1934 în stilul [zgârie-norilor](http://ro.wikipedia.org/wiki/Zg%C3%A2rie-nori) americani şi a fost până în anii '70 cea mai înaltă clădire din Bucureşti.
* [**Gheorghe Sarău**](http://ro.wikipedia.org/wiki/Gheorghe_Sar%C4%83u) a pus bazele învăţământului pentru romi din [România](http://ro.wikipedia.org/wiki/Rom%C3%A2nia), realizând primul manual de studiu al acestei limbi în şcolile primare, primul curs care s-a predat la facultate şi primul dicţionar.
* [**Echipa naţională de rugby a României**](http://ro.wikipedia.org/wiki/Echipa_na%C8%9Bional%C4%83_de_rugby_a_Rom%C3%A2niei), supranumită ***Stejarii***, a jucat primul său meci internaţional în [1919](http://ro.wikipedia.org/wiki/1919). Jocul de [rugby](http://ro.wikipedia.org/wiki/Rugby) a fost introdus în România în [1913](http://ro.wikipedia.org/wiki/1913).
* Marele om politic [Ion C. Inculeţ](http://ro.wikipedia.org/wiki/Ion_C._Incule%C8%9B), preşedintele Sfatului Ţării din Basarabia (1917-1918) este înmormântat în [Biserica Sfântul Ioan Botezătorul din Bârnova](http://ro.wikipedia.org/wiki/Biserica_Sf%C3%A2ntul_Ioan_Botez%C4%83torul_din_B%C3%A2rnova), aflată la periferia municipiului [Iaşi](http://ro.wikipedia.org/wiki/Ia%C8%99i).
* Numele oraşului [albanez](http://ro.wikipedia.org/wiki/Albania) [**Çorovoda**](http://ro.wikipedia.org/wiki/%C3%87orovoda) vine de la [bulgărescul](http://ro.wikipedia.org/wiki/Limba_bulgar%C4%83) Черна вода (*Cerna voda*), însemnând *apa neagră*, la fel ca numele oraşului românesc [Cernavodă](http://ro.wikipedia.org/wiki/Cernavod%C4%83).
* [**Piatra din Rosetta**](http://ro.wikipedia.org/wiki/Piatra_din_Rosetta) a fost cheia descifrării [hieroglifelor](http://ro.wikipedia.org/wiki/Hieroglife) în [1822](http://ro.wikipedia.org/wiki/1822) de către [Jean-François Champollion](http://ro.wikipedia.org/wiki/Jean-Fran%C3%A7ois_Champollion), şi în [1823](http://ro.wikipedia.org/wiki/1823) de către Thomas Young, această descoperire permiţând traducera altor texte hieroglifice.
* Inginerul român [**Ion Ionescu-Bizeţ**](http://ro.wikipedia.org/wiki/Ion_Ionescu-Bize%C8%9B) a întocmit un studiu de deviere spre [Prut](http://ro.wikipedia.org/wiki/Prut) a apelor [Siretului](http://ro.wikipedia.org/wiki/R%C3%A2ul_Siret) în vederea construcţiei unei centrale hidorelectrice şi a transformării Prutului într-un canal navigabil între [Galaţi](http://ro.wikipedia.org/wiki/Gala%C8%9Bi) şi [Iaşi](http://ro.wikipedia.org/wiki/Ia%C8%99i).
* [**Cutremurul din 1977**](http://ro.wikipedia.org/wiki/Cutremurul_din_1977) a avut o intensitate de 7,2 grade pe [scara Richter](http://ro.wikipedia.org/wiki/Scara_Richter) şi a făcut, în timp de circa 55 de secunde, 1.578 de victime, din care 1.424 numai în [Bucureşti](http://ro.wikipedia.org/wiki/Bucure%C8%99ti).
* [**Cetatea moldovenească Soroca**](http://ro.wikipedia.org/wiki/Cetatea_Soroca), de pe malul drept al [Nistrului](http://ro.wikipedia.org/wiki/Nistru), a fost construită de [Ştefan cel Mare](http://ro.wikipedia.org/wiki/%C8%98tefan_cel_Mare) pe locul unei vechi fortăreţe genoveze.
* [**Viaductul Caracău**](http://ro.wikipedia.org/wiki/Viaductul_Carac%C4%83u) de pe linia ferată Miercurea Ciuc - Ghimeş, este unul dintre cele mai mari [viaducte](http://ro.wikipedia.org/wiki/Viaduct) din România.
* [**Creditul Minier**](http://ro.wikipedia.org/wiki/Creditul_Minier), înfiinţată în [1919](http://ro.wikipedia.org/wiki/1919), a fost prima societate petrolieră cu capital exclusiv românesc.
* [**Cornel Chiriac**](http://ro.wikipedia.org/wiki/Cornel_Chiriac) (*foto*) a fost iniţiatorul şi organizatorul Festivalului Naţional de [Jazz](http://ro.wikipedia.org/wiki/Jazz) de la [Ploieşti](http://ro.wikipedia.org/wiki/Ploie%C8%99ti) ([1968](http://ro.wikipedia.org/wiki/1968)), primul de acest fel din ţară?
* [**Biserica Neagră**](http://ro.wikipedia.org/wiki/Biserica_Neagr%C4%83) din [Braşov](http://ro.wikipedia.org/wiki/Bra%C8%99ov), monument de [arhitectură gotică](http://ro.wikipedia.org/wiki/Arhitectur%C4%83_gotic%C4%83) finalizat în anul [1477](http://ro.wikipedia.org/wiki/1477), poartă acest nume de când a fost parţial distrusă în incendiul din [1689](http://ro.wikipedia.org/wiki/1689).
* La [Jocurile Olimpice de iarnă din 1964](http://ro.wikipedia.org/wiki/Jocurile_Olimpice_de_iarn%C4%83_din_1964), viitorul tenismen [**Ion Ţiriac**](http://ro.wikipedia.org/wiki/Ion_%C8%9Airiac) a participat în echipa olimpică de [hochei pe gheaţă](http://ro.wikipedia.org/wiki/Hochei_pe_ghea%C8%9B%C4%83) a [României](http://ro.wikipedia.org/wiki/Rom%C3%A2nia).
* În [**Peştera Urşilor**](http://ro.wikipedia.org/wiki/Pe%C8%99tera_Ur%C8%99ilor) descoperită în [1975](http://ro.wikipedia.org/wiki/1975) şi situată în apropierea [localităţii Chişcău](http://ro.wikipedia.org/wiki/Chi%C8%99c%C4%83u,_Bihor), [Bihor](http://ro.wikipedia.org/wiki/Bihor) s-a găsit o cantitate impresionantă de urme şi [fosile](http://ro.wikipedia.org/wiki/Fosil%C4%83) ale [ursului](http://ro.wikipedia.org/wiki/Urs) de cavernă (*Ursus Spelaeus*) dispărut acum 15.000 de ani.
* [**Castelul Banffy**](http://ro.wikipedia.org/wiki/Castelul_Banffy) de la [Bonţida](http://ro.wikipedia.org/wiki/Bon%C8%9Bida), judeţul Cluj, a fost denumit Versailles-ul Transilvaniei.
* Localitatea [**Carani**](http://ro.wikipedia.org/wiki/Carani,_Timi%C8%99) din [judeţul Timiş](http://ro.wikipedia.org/wiki/Jude%C8%9Bul_Timi%C8%99), în trecut *Mercydorf*, este singura aşezare de pe teritoriul României care a fost înfiinţată de [italieni](http://ro.wikipedia.org/wiki/Italieni).
* [**Sfinxul din Bucegi**](http://ro.wikipedia.org/wiki/Sfinxul_din_Bucegi) prezintă o faţă umană şi mai pronunţată, dacă este privit din partea opusă decât în mod obişnuit, în zorii zilei.
* Cea mai mare colecţie de vinuri din Europa, cu peste 1,5 milioane de sticle de colecţie, depozitate într-un complex de galerii de circa 250 km, se găseşte la [**Mileştii Mici**](http://ro.wikipedia.org/wiki/Mile%C8%99tii_Mici,_Ialoveni), în [Republica Moldova](http://ro.wikipedia.org/wiki/Republica_Moldova).
* Statuile *Moai* din [**Insula Paştelui**](http://ro.wikipedia.org/wiki/Insula_Pa%C8%99telui) din [Pacificul de Sud](http://ro.wikipedia.org/wiki/Oceanul_Pacific), ajung să cântărească până la 50 de tone.
* La Muzeul de Istorie a Artei din Viena se găseşte [**Tezaurul de la Sânnicolau Mare**](http://ro.wikipedia.org/wiki/Tezaurul_de_la_S%C3%A2nnicolau_Mare), unul din cele mai consistente tezaure descoperite în Europa, însumând 23 de obiecte şi cântărind peste 10 kg.
* [**Regiunea Stalin**](http://ro.wikipedia.org/wiki/Regiunea_Stalin) a fost o diviziune administrativ-teritorială situată în centrul [Republicii Populare Române](http://ro.wikipedia.org/wiki/Republica_Popular%C4%83_Rom%C3%A2n%C4%83), între [1950](http://ro.wikipedia.org/wiki/1950), când au fost desfiinţate judeţele, şi [1960](http://ro.wikipedia.org/wiki/1960).
* În [1961](http://ro.wikipedia.org/wiki/1961) la [Timişoara](http://ro.wikipedia.org/wiki/Timi%C8%99oara) a fost pus la punct [**MECIPT-1**](http://ro.wikipedia.org/wiki/MECIPT), primul calculator din România construit într-o universitate.
* Se crede că fosilele descoperite la [**Peştera cu Oase**](http://ro.wikipedia.org/wiki/Pe%C8%99tera_cu_Oase), în [judeţul Caraş-Severin](http://ro.wikipedia.org/wiki/Jude%C8%9Bul_Cara%C8%99-Severin), sunt cele mai vechi rămăşiţe europene ale unui om modern.
* Aproximativ 6 milioane de ani în urmă a avut loc [**Criza messiniană**](http://ro.wikipedia.org/wiki/Criza_messinian%C4%83), atunci când [Marea Mediterană](http://ro.wikipedia.org/wiki/Marea_Mediteran%C4%83) s-a [evaporat](http://ro.wikipedia.org/wiki/Evaporare) aproape complet.
* În [**Antichitate**](http://ro.wikipedia.org/wiki/Grecia_antic%C4%83), [teatrul](http://ro.wikipedia.org/wiki/Teatru) grec s-a dezvoltat din cântecele şi [dansurile](http://ro.wikipedia.org/wiki/Dans) din cadrul ceremoniilor care aveau loc în cinstea lui [Dionysos](http://ro.wikipedia.org/wiki/Dionysos).
* [**IKEA**](http://ro.wikipedia.org/wiki/IKEA) este un [acronim](http://ro.wikipedia.org/wiki/Acronim) provenit de la **I**ngvar **K**amprad (numele fondatorului societăţii), **E**lmtaryd (numele fermei părinţilor săi) şi **A**gunnaryd (numele localităţii unde s-a născut).
* Termenul de [**gaură neagră**](http://ro.wikipedia.org/wiki/Gaur%C4%83_neagr%C4%83) a fost inventat de omul de ştiinţă [american](http://ro.wikipedia.org/wiki/SUA) John Wheeler în [1969](http://ro.wikipedia.org/wiki/1969) ca o descriere grafică a unei idei care are o vechime de peste 200 de ani.
* [**Premiul Herder**](http://ro.wikipedia.org/wiki/Premiul_Herder) este un premiu internaţional cultural ce se acordă începând cu anul [1965](http://ro.wikipedia.org/wiki/1965) unor personalitaţi marcante apaţinând culturilor [central](http://ro.wikipedia.org/wiki/Europa_central%C4%83) şi [sud-est europene](http://ro.wikipedia.org/wiki/Europa_R%C4%83s%C4%83ritean%C4%83).
* Filmul realizat de către regizorul [Radu Mihăileanu](http://ro.wikipedia.org/wiki/Radu_Mih%C4%83ileanu) [**Va, vis et deviens**](http://ro.wikipedia.org/wiki/Tr%C4%83ie%C8%99te%21) a fost distins în anul [2006](http://ro.wikipedia.org/wiki/2006) cu un [Premiu César](http://ro.wikipedia.org/wiki/Premiul_C%C3%A9sar) pentru cel mai bun scenariu original.
* Ceasul de buzunar a fost inventat în jurul anului [1500](http://ro.wikipedia.org/wiki/1500) de către Peter Henlein din [Nürnberg](http://ro.wikipedia.org/wiki/N%C3%BCrnberg), [Germania](http://ro.wikipedia.org/wiki/Germania).
* Prima expoziţie personală a pictorului [**Gheorghe Petraşcu**](http://ro.wikipedia.org/wiki/Gheorghe_Petra%C8%99cu) a avut loc la [Ateneul Român](http://ro.wikipedia.org/wiki/Ateneul_Rom%C3%A2n) în [1900](http://ro.wikipedia.org/wiki/1900), unde a fost remarcat de scriitorii [Barbu Delavrancea](http://ro.wikipedia.org/wiki/Barbu_Delavrancea) şi [Alexandru Vlahuţă](http://ro.wikipedia.org/wiki/Alexandru_Vlahu%C8%9B%C4%83), care i-au cumpărat câte o lucrare.
* [**Steaua**](http://ro.wikipedia.org/wiki/Stea) cea mai apropiată de [sistemul nostru solar](http://ro.wikipedia.org/wiki/Sistem_solar), numită *Proxima Centauri* este la o distanţă de circa patru [ani lumină](http://ro.wikipedia.org/wiki/An-lumin%C4%83).
* Construcţia bisericii [**Sagrada Família**](http://ro.wikipedia.org/wiki/Sagrada_Fam%C3%ADlia) a început în [anii 1880](http://ro.wikipedia.org/wiki/Anii_1880); se estimează că va fi terminată în [2026](http://ro.wikipedia.org/wiki/2026) cînd se vor împlini 100 de ani de la decesul arhitectului bisericii, [Antonio Gaudi](http://ro.wikipedia.org/wiki/Antonio_Gaudi).
* [**Păsările**](http://ro.wikipedia.org/wiki/Pas%C4%83re) au [inima](http://ro.wikipedia.org/wiki/Inim%C4%83) mai mare şi mai puternică decât un [mamifer](http://ro.wikipedia.org/wiki/Mamifer) de aceeaşi mărime.
* [**Marea Neagră**](http://ro.wikipedia.org/wiki/Marea_Neagr%C4%83) este un rest din Marea Sarmatică, aceea care cu 50 de milioane de ani în urmă se întindea din centrul [Asiei](http://ro.wikipedia.org/wiki/Asia) şi până în centrul [Europei](http://ro.wikipedia.org/wiki/Europa).
* În timpul vieţii, [**Mihai Eminescu**](http://ro.wikipedia.org/wiki/Mihai_Eminescu) a publicat un singur volum, intitulat *Poesii* (1883) şi îngrijit de criticul [**Titu Maiorescu**](http://ro.wikipedia.org/wiki/Titu_Maiorescu).
* Denumirea de [**dinozaur**](http://ro.wikipedia.org/wiki/Dinozaur) – care înseamnă în [greceşte](http://ro.wikipedia.org/wiki/Limba_greac%C4%83) „şopârlă înfiorătoare” – a fost folosită pentru prima dată de către Richard Owen, în anul [1841](http://ro.wikipedia.org/wiki/1841).
* [**Vulcanii noroioşi**](http://ro.wikipedia.org/wiki/Vulcanii_noroio%C8%99i) situaţi în Subcarpaţii de Curbură, [jud. Buzău](http://ro.wikipedia.org/wiki/Jude%C8%9Bul_Buz%C4%83u) sunt o rezervaţie naturală unică în [Europa](http://ro.wikipedia.org/wiki/Europa).
* În [1895](http://ro.wikipedia.org/wiki/1895) a fost inaugurat [podul de la Cernavodă](http://ro.wikipedia.org/wiki/Podul_Regele_Carol_I) (*foto*), proiectat şi construit de [**Anghel Saligny**](http://ro.wikipedia.org/wiki/Anghel_Saligny), la acea vreme cel mai lung pod din [Europa](http://ro.wikipedia.org/wiki/Europa).
* Cel mai vechi document scris în limba română păstrat până la noi este [**Scrisoarea lui Neacşu**](http://ro.wikipedia.org/wiki/Scrisoarea_lui_Neac%C8%99u) din Câmpulung. Ea datează din anul [1521](http://ro.wikipedia.org/wiki/1521) şi este scrisă cu [alfabetul chirilic](http://ro.wikipedia.org/wiki/Alfabetul_chirilic).
* În anul [1616](http://ro.wikipedia.org/wiki/1616) inchiziţia interzice opera lui [**Copernic**](http://ro.wikipedia.org/wiki/Nicolaus_Copernicus) considerând-o „eretică”.
* Scriitorul [**Camil Petrescu**](http://ro.wikipedia.org/wiki/Camil_Petrescu), pasionat de [fotbal](http://ro.wikipedia.org/wiki/Fotbal), semna cronici sportive sub pseudonimul N. Grămătic.
* Pe vîrful [Everest](http://ro.wikipedia.org/wiki/Everest), [apa](http://ro.wikipedia.org/wiki/Apa) [fierbe](http://ro.wikipedia.org/wiki/Punct_de_fierbere) la numai 69 °C pentru că presiunea aerului este mai mică.
* Aportul de [**vitamina C**](http://ro.wikipedia.org/wiki/Vitamina_C) recomandat pentru un adult este de 60-100 miligrame pe zi. Pentru fumători este recomandat un aport crescut.
* [**romanii**](http://ro.wikipedia.org/wiki/Roma_antic%C4%83) numeau orele dinaintea amiezii *ante meridiem* şi cele de după-amiază *post meridiem*.
* Erele geologice ale istoriei [**Pământului**](http://ro.wikipedia.org/wiki/P%C4%83m%C3%A2nt) sunt: precambrian, cambrian, ordovician, silurian, devonian, carbonifer, permian, triasic, jurasic, cretacic, terţiar şi cuaternar.
* Un [**sonet**](http://ro.wikipedia.org/wiki/Sonet) are 14 rânduri.
* [**Isaac Newton**](http://ro.wikipedia.org/wiki/Isaac_Newton) a fost membru al Parlamentului Englez în perioada [1689](http://ro.wikipedia.org/wiki/1689)-[1690](http://ro.wikipedia.org/wiki/1690) şi în [1701](http://ro.wikipedia.org/wiki/1701).
* [**Nicolae Grigorescu**](http://ro.wikipedia.org/wiki/Nicolae_Grigorescu) a realizat pictura interioară a bisericii Mănăstirii Agapia la numai 20 de ani.
* [**Petru cel Mare**](http://ro.wikipedia.org/wiki/Petru_cel_Mare) (*foto*) a dat un ucaz la [20 decembrie](http://ro.wikipedia.org/wiki/20_decembrie) [1699](http://ro.wikipedia.org/wiki/1699) prin care [Rusia](http://ro.wikipedia.org/wiki/Rusia) a trecut la [calendarul iulian](http://ro.wikipedia.org/wiki/Calendarul_iulian). Trecerea la [calendarul gregorian](http://ro.wikipedia.org/wiki/Calendarul_gregorian) s-a făcut la [1 februarie](http://ro.wikipedia.org/wiki/1_februarie) [1918](http://ro.wikipedia.org/wiki/1918) de către guvernul [URSS](http://ro.wikipedia.org/wiki/URSS).
* Denumirea [**Google**](http://ro.wikipedia.org/wiki/Google) este un joc de cuvinte de la „[googol](http://ro.wikipedia.org/wiki/Googol)”, numărul uriaş scris ca un 1 urmat de 100 de zerouri.
* [Facultatea de Medicină](http://ro.wikipedia.org/wiki/Universitatea_de_Medicin%C4%83_%C8%99i_Farmacie_%22Carol_Davila%22_din_Bucure%C8%99ti) din [Bucureşti](http://ro.wikipedia.org/wiki/Bucure%C8%99ti) a fost înfiinţată de [**Carol Davila**](http://ro.wikipedia.org/wiki/Carol_Davila) în anul [1869](http://ro.wikipedia.org/wiki/1869).
* [Râsul](http://ro.wikipedia.org/wiki/R%C3%A2s_%28animal%29) este la ora actuală cea mai mare [felină](http://ro.wikipedia.org/wiki/Felide) din fauna sălbatică a [României](http://ro.wikipedia.org/wiki/Rom%C3%A2nia).
* Pânza *Danaë* a lui [Rembrandt](http://ro.wikipedia.org/wiki/Rembrandt) a fost serios distrusă la [15 iunie](http://ro.wikipedia.org/wiki/15_iunie) [1985](http://ro.wikipedia.org/wiki/1985) când un vizitator a stropit-o cu acid sulfuric şi a tăiat-o cu un cuţit. Restaurarea s-a încheiat abia în 1997.
* [**Uniunea Africană**](http://ro.wikipedia.org/wiki/Uniunea_African%C4%83) este o uniune de 53 de state din [Africa](http://ro.wikipedia.org/wiki/Africa), bazată pe modelul [Uniunii Europene](http://ro.wikipedia.org/wiki/Uniunea_European%C4%83).
* Pontificatul papei [**Ioan Paul al II-lea**](http://ro.wikipedia.org/wiki/Ioan_Paul_al_II-lea) este al doilea ca lungime după [Sfântul Petru](http://ro.wikipedia.org/wiki/Sf%C3%A2ntul_Petru) şi [papa](http://ro.wikipedia.org/wiki/Papa) [Pius al IX-lea](http://ro.wikipedia.org/wiki/Pius_IX), şi la [9 iunie](http://ro.wikipedia.org/wiki/9_iunie) [2010](http://ro.wikipedia.org/wiki/2010) ar fi devenit cel mai lung [pontificat](http://ro.wikipedia.org/w/index.php?title=Pontificat&action=edit&redlink=1) din istorie.
* [**Statistica**](http://ro.wikipedia.org/wiki/Statistic%C4%83) este o ramură a [matematicii](http://ro.wikipedia.org/wiki/Matematic%C4%83) aplicate care cuprinde planificarea, rezumarea şi interpretarea datelor. [Teoria probabilităţilor](http://ro.wikipedia.org/wiki/Probabilitate) joacă un rol critic în dezvoltarea teoriilor statistice.
* [**Fizica**](http://ro.wikipedia.org/wiki/Fizic%C4%83) (din cuvântul grec *physikos*: natural, din *physis*: natură) este ştiinţa care studiază natura, în cel mai larg sens.
* [Limba română](http://ro.wikipedia.org/wiki/Limba_rom%C3%A2n%C4%83) este [**limbă oficială**](http://ro.wikipedia.org/wiki/Rom%C3%A2nime) în [România](http://ro.wikipedia.org/wiki/Rom%C3%A2nia), [Republica Moldova](http://ro.wikipedia.org/wiki/Republica_Moldova) şi [Provincia Autonomă Voivodina](http://ro.wikipedia.org/wiki/Voivodina).
* [**Vaticanul**](http://ro.wikipedia.org/wiki/Vatican) este un stat independent care numără doar 921 de locuitori şi ocupă 0,44 km².
* În [lingvistică](http://ro.wikipedia.org/wiki/Lingvistic%C4%83), **linia La Spezia-Rimini** este o [isoglosă](http://ro.wikipedia.org/wiki/Isoglos%C4%83) care separă limbile romanice estice de cele vestice în funcţie de modul de formare a [pluralului](http://ro.wikipedia.org/wiki/Num%C4%83r_%28gramatic%C4%83%29) [substantivelor](http://ro.wikipedia.org/wiki/Substantiv).
* [**Aeroportul Internaţional Barajas**](http://ro.wikipedia.org/wiki/Aeroportul_Interna%C8%9Bional_Barajas) din [Madrid](http://ro.wikipedia.org/wiki/Madrid) este cea mai mare poartă aeriană a [Spaniei](http://ro.wikipedia.org/wiki/Spania).
* [**Transcarpatia**](http://ro.wikipedia.org/wiki/Transcarpatia) este regiunea [ucraineană](http://ro.wikipedia.org/wiki/Ucraina) în care minorităţile au cea mai mare libertate, în ciuda faptului că minoritarii [ruşi](http://ro.wikipedia.org/wiki/Ru%C8%99i) şi [români](http://ro.wikipedia.org/wiki/Rom%C3%A2ni) sunt mai puţini aici decât în alte regiuni.
* [**Turnul Eiffel**](http://ro.wikipedia.org/wiki/Turnul_Eiffel) are în compoziţie oţel de la furnalul din Govăjdia, localitatea [Ghelar](http://ro.wikipedia.org/wiki/Ghelar) din [judeţul Hunedoara](http://ro.wikipedia.org/wiki/Jude%C8%9Bul_Hunedoara).